# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau'r Polisi Pysgodfeydd Cyffredin (Diwygio etc) (Ymadael â'r UE) 2018** |
| **DYDDIAD**  | **30 Tachwedd 2018** |
| **GAN**  | **Julie James AC, Arweinydd y Tŷ a’r Prif Chwip** |

**Rheoliadau'r Polisi Pysgodfeydd Cyffredin (Diwygio etc) (Ymadael â'r UE) 2018**

Mae Rheoliadau 2018 yn diwygio ac yn dirymu deddfwriaeth yr UE sy'n uniongyrchol gymwysadwy ym maes y Polisi Pysgodfeydd Cyffredin.

**Offerynnau Ewropeaidd sy'n Uniongyrchol Gymwysadwy a ddiwygir gan Reoliadau 2018.**

1. Rheoliad (EU) Rhif 1380/2013 Senedd Ewrop a'r Cyngor ar y Polisi Pysgodfeydd Cyffredin.
2. Rheoliad y Cyngor (EC) Rhif 1224/2009 sy'n sefydlu system reoli ar gyfer yr Undeb er mwyn sicrhau y cydymffurfir â rheolau'r Polisi Pysgodfeydd Cyffredin.
3. Rheoliad Gweithredu gan y Comisiwn (EU) Rhif 404/2011 sy'n pennu rheolau manwl ar gyfer gweithredu Rheoliad y Cyngor (EC) Rhif 1224/2009 sy'n sefydlu system reoli ar gyfer y Gymuned er mwyn sicrhau y cydymffurfir â rheolau'r Polisi Pysgodfeydd Cyffredin.
4. Rheoliad y Cyngor (EC) Rhif 1936/2001 sy'n pennu mesurau rheoli sy'n gymwys i bysgota am stociau penodol o bysgod mudol iawn.
5. Rheoliad y Comisiwn (EU) Rhif 724/2010 sy'n pennu rheolau manwl ar gau pysgodfeydd penodol ym Môr y Gogledd a Skagerrak ar sail gwybodaeth amser real.
6. Rheoliad Gweithredu'r Comisiwn (EU) Rhif 2017/218 ar gofrestr fflyd bysgota'r Undeb.
7. Rheoliad (UE) Rhif 2017/2403 Senedd Ewrop a'r Cyngor ar reoli fflydoedd pysgota allanol mewn ffordd gynaliadwy.
8. Rheoliad y Cyngor (EC) Rhif 1005/2008 sy'n sefydlu system ar gyfer y Gymuned er mwyn rhwystro, atal a rhoi diwedd ar bysgota anghyfreithlon, pysgota heb roi gwybod amdano a physgota heb ei reoleiddio.
9. Rheoliad y Comisiwn (EU) Rhif 468/2010 sy'n sefydlu rhestr yr UE o gychod sy'n pysgota'n anghyfreithlon, heb roi gwybod amdano a heb ei reoleiddio.
10. Penderfyniad Gweithredu gan y Comisiwn 2014/170/EU sy'n sefydlu rhestr o drydydd gwledydd nad ydynt yn cydweithredu i wrthsefyll pysgota anghyfreithlon, pysgota na roddwyd gwybod amdano a physgota heb ei reoleiddio, yn unol â Rheoliad (EC) Rhif 1005/2008 sy'n sefydlu system ar gyfer y Gymuned er mwyn rhwystro, atal a rhoi diwedd ar bysgota anghyfreithlon, pysgota heb roi gwybod amdano a physgota heb ei reoleiddio.
11. Rheoliad y Comisiwn (EC) Rhif 1010/2009 sy'n pennu rheolau manwl ar gyfer gweithredu Rheoliad y Cyngor (EC) Rhif 1005/2008 sy'n sefydlu system ar gyfer y Gymuned er mwyn rhwystro, atal a rhoi diwedd ar bysgota anghyfreithlon, pysgota heb roi gwybod amdano a physgota heb ei reoleiddio.
12. Rheoliad (EU) Rhif 2016/2012 Senedd Ewrop a'r Cyngor ar fesurau penodol er mwyn diogelu stociau pysgod mewn perthynas â gwledydd sy'n caniatáu pysgota nad yw'n gynaliadwy.
13. Rheoliad y Comisiwn (EC) Rhif 1100/2007 sy'n sefydlu mesurau ar gyfer adfer y stoc o Lyswennodd Ewropeaidd.
14. Rheoliad y Comisiwn (EC) Rhif 1954/2003 ar reoli'r ymdrech bysgota sy'n gysylltiedig ag ardaloedd ac adnoddau pysgota penodol y Gymuned
15. Rheoliad (EU) 2017/1004 Senedd Ewrop a'r Cyngor ar sefydlu fframwaith i'r Undeb ar gyfer casglu, rheoli a defnyddio data yn y sector pysgodfeydd ac ar gyfer cefnogi cyngor gwyddonol am y Polisi Pysgodfeydd Cyffredin.
16. Penderfyniad Gweithredu gan y Comisiwn (EU) 2016/1251 sy'n mabwysiadu rhaglen amlflwydd i'r Undeb ar gyfer casglu, rheoli a defnyddio data yn y sector pysgodfeydd a dyframaeth ar gyfer y cyfnod 2017-2019.
17. Rheoliad (EC) Rhif 218/2009 Senedd Ewrop a'r Cyngor ar gyflwyno ystadegau pwysau byw dalfeydd gan Aelod-wladwriaethau sy'n pysgota yn ardal dde-ddwyreiniol Môr Iwerydd.
18. Rheoliad (UE) Rhif 1379/2013 Senedd Ewrop a'r Cyngor ar drefniadaeth gyffredin ar gyfer marchnadoedd mewn cynhyrchion pysgodfeydd a dyframaeth.
19. Rheoliad y Cyngor (EEC) Rhif 2136/89 sy'n pennu safonau marchnata cyffredin ar gyfer sardîns cadw a disgrifiadau masnach ar gyfer sardîns cadw a chynhyrchion tebyg i sardîns
20. Rheoliad y Cyngor (EEC) 1536/92 sy'n pennu safonau marchnata cyffredin ar gyfer tiwna a bonito cadw.
21. Rheoliad Gweithredu gan y Comisiwn (UE) Rhif 1418/2013 sy'n ymwneud â chynlluniau cynhyrchu a marchnata yn unol â Rheoliad (EU) Rhif 1379/2013 Senedd Ewrop a'r Cyngor ar drefniadaeth gyffredin ar gyfer marchnadoedd mewn cynhyrchion pysgodfeydd a dyframaeth.
22. Rheoliad Gweithredu gan y Comisiwn (EU) Rhif 1419/2013 sy'n ymwneud â chydnabod sefydliadau cynhyrchwyr a sefydliadau cydadrannol, estyn rheolau sefydliadau cynhyrchwyr a sefydliadau cydadrannol a chyhoeddi prisiau sbarduno fel y darperir ar eu cyfer gan Reoliad (UE) Rhif 1379/2013 Senedd Ewrop a'r Cyngor ar drefniadaeth gyffredin ar gyfer y marchnadoedd mewn cynhyrchion pysgodfeydd a dyframaeth.
23. Rheoliad y Cyngor (EC) Rhif 734/2008 ar warchod systemau morol agored i niwed yn y cefnforoedd rhag effeithiau andwyol offer pysgota a ddefnyddir ar wely'r môr.
24. Rheoliad (EU) 2016/2336 Senedd Ewrop a'r Cyngor sy'n pennu amodau penodol ar gyfer pysgota am stociau'r dyfnfor yn ardal dde-ddwyreiniol Môr Iwerydd a darpariaethau ar gyfer pysgota yn nyfroedd rhyngwladol ardal dde-ddwyreiniol Môr Iwerydd
25. Rheoliad (EC) Rhif 2017/1130 Senedd Ewrop a'r Cyngor sy'n diffinio nodweddion cychod pysgota.
26. Penderfyniad y Comisiwn 95/84/EC ynglŷn â gweithredu'r Atodiad i Reoliad y Cyngor Rhif 2930/86 sy'n diffinio nodweddion cychod pysgota.
27. Rheoliad y Comisiwn (EEC) Rhif 954/87 ar samplu dalfeydd er mwyn penderfynu ar ganran y rhywogaethau targed a'r rhywogaethau a warchodir wrth bysgota â rhwydi mân-rwyllog.
28. Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop.
29. Rheoliad Dirprwyedig y Comisiwn (EU) 2015/288 sy'n ategu Rheoliad (UE) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop o ran y cyfnodau amser a'r dyddiadau ar gyfer peidio â derbyn ceisiadau.
30. Rheoliad Dirprwyedig y Comisiwn (EU) 2015/531 sy'n ategu Rheoliad (UE) Rhif 508/2014 Senedd Ewrop a'r Cyngor drwy nodi'r costau sy'n gymwys i gael cymorth o Gronfa'r Môr a Physgodfeydd Ewrop er mwyn gwella hylendid, iechyd, diogelwch ac amodau gweithio pysgotwyr, gwarchod ac adfer bioamrywiaeth ac ecosystemau morol, lliniaru mewn perthynas â’r newid yn yr hinsawdd a gwneud cychod pysgota yn fwy effeithlon o ran ynni.
31. Penderfyniad Gweithredu gan y Comisiwn C(2015) 8628 ar gymeradwyo'r rhaglen weithredol “European Maritime and Fisheries Fund – Operational Programme for the United Kingdom” ar gyfer cymorth o Gronfa'r Môr a Physgodfeydd Ewrop yn y DU.

**Dirymiadau a nodir yn Rheoliadau 2018**

1. Rheoliad y Comisiwn (EEC) 2166/83 sy'n sefydlu system drwyddedu ar gyfer pysgodfeydd penodol mewn ardal i'r gogledd o'r Alban (ardal Shetland).
2. Rheoliad y Cyngor (EC) Rhif 847/96 sy'n cyflwyno amodau ychwanegol ar gyfer rheoli cyfanswm y dalfeydd a ganiateir a chwotâu o'r naill flwyddyn i'r llall.
3. Rheoliad y Cyngor (EC) Rhif 882/2003 sy'n sefydlu system tracio a gwirio tiwna.
4. Rheoliad y Cyngor (EC) Rhif 1415/2004 sy'n pennu'r ymdrech bysgota flynyddol uchaf ar gyfer ardaloedd pysgota a physgodfeydd penodol.
5. Rheoliad y Comisiwn (EC) Rhif 2103/2004 sy'n ymwneud â throsglwyddo data ar bysgodfeydd penodol mewn dyfroedd gorllewinol a'r Môr Baltig.
6. Rheoliad y Cyngor (EC) Rhif 768/2005 sy'n sefydlu Asiantaeth Rheoli Pysgodfeydd ar gyfer y Gymuned.
7. Rheoliad y Cyngor (EC) Rhif 764/2006 ar ddiwedd y Cytundeb Partneriaeth Pysgodfeydd rhwng y Gymuned Ewropeaidd a Theyrnas Moroco.
8. Rheoliad y Cyngor (EC) Rhif 509/2007 sy'n sefydlu cynllun amlflwydd ar gyfer defnyddio'r stoc lledod yn y Sianel Orllewinol mewn ffordd gynaliadwy.
9. Rheoliad y Comisiwn (EC) Rhif 665/2008 sy'n pennu rheolau manwl ar gyfer cymhwyso Rheoliad y Cyngor (EC) Rhif 199/2008 sy'n ymwneud â sefydlu fframwaith i'r Gymuned ar gyfer casglu, rheoli a defnyddio data yn y sector pysgodfeydd a chefnogaeth ar gyfer cyngor gwyddonol am y Polisi Pysgodfeydd Cyffredin.
10. Rheoliad y Comisiwn (CE) Rhif 1078/2008 sy'n pennu rheolau manwl ar gyfer gweithredu Rheoliad y Cyngor (EC) Rhif 861/2006.
11. Rheoliad y Comisiwn (EC) Rhif 201/2010 sy'n pennu rheolau manwl ar gyfer gweithredu Rheoliad y Cyngor (EC) Rhif 1006/208 sy'n ymwneud ag awdurdodi gweithgareddau pysgota cychod pysgota'r Gymuned y tu allan i ddyfroedd y Gymuned ac â mynediad cychod trydydd gwledydd i ddyfroedd y Gymuned.
12. Rheoliad y Comisiwn (UE) Rhif 779/2011 sy'n ymwneud â dyrannu'r cyfleoedd pysgota o dan y Protocol rhwng yr Undeb Ewropeaidd a Theyrnas Moroco.
13. Rheoliad (UE) Rhif 1343/2011 Senedd Ewrop a'r Cyngor ar ddarpariaethau penodol ar gyfer pysgota yn y Comisiwn Pysgodfeydd Cyffredinol ar gyfer ardal Cytundeb Môr y Canoldir.
14. Rheoliad y Comisiwn (UE) Rhif 1270/2013 ar ddyrannu cyfleoedd pysgota o dan y Protocol rhwng yr Undeb Ewropeaidd a Theyrnas Moroco.
15. Penderfyniad Gweithredu gan y Comisiwn 2014/372/EU sy'n pennu'r dadansoddiad blynyddol fesul Aelod-wladwriaeth o gyfanswm adnoddau Cronfa'r Môr a Physgodfeydd Ewrop sydd ar gael yn y fframwaith cyd-reoli ar gyfer y cyfnod 2014-2020.
16. Penderfyniad Gweithredu gan y Comisiwn 2014/372/EU sy'n nodi blaenoriaethau'r Undeb ar gyfer polisi gorfodi a rheoli yn fframwaith Cronfa’r Môr a Physgodfeydd Ewrop.
17. Rheoliad Gweithredu gan y Comisiwn (EU) 763/2014 sy'n pennu rheolau ar gyfer cymhwyso Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop o ran nodweddion technegol gwybodaeth a mesurau cyhoeddusrwydd a chyfarwyddiadau ar gyfer creu arwyddlun yr Undeb.
18. Rheoliad Gweithredu gan y Comisiwn (UE) Rhif 771/2014 sy'n pennu rheolau yn unol â Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop sy’n ymwneud â’r model ar gyfer rhaglenni gweithredol, strwythur y cynlluniau ar gyfer digolledu gweithredwyr am gostau ychwanegol a ysgwyddir ganddynt wrth bysgota, ffermio, prosesu a marchnata cynhyrchion pysgodfeydd a dyframaeth penodol o'r ardaloedd pellaf, y model ar gyfer trosglwyddo data, cyd-destun yr adroddiadau gwerthuso ex ante a'r gofynion sylfaenol ar gyfer y cynllun gwerthuso sydd i'w gyflwyno o dan Gronfa'r Môr a Physgodfeydd Ewrop.
19. Rheoliad Gweithredu gan y Comisiwn (EU) Rhif 902/2014 sy'n diwygio Rheoliad y Cyngor (EC) 1415/2004 sy’n ymwneud ag addasu ar gyfer y Deyrnas Unedig yr ymdrech bysgota flynyddol uchaf ar gyfer ardaloedd pysgota penodol.
20. Rheoliad Dirprwyedig y Comisiwn (EU) Rhif 1014/2014 sy'n ategu Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop sy’n ymwneud â chynnwys a chreu system fonitro a gwerthuso gyffredin ar gyfer y gweithrediadau a ariennir o dan Gronfa'r Môr a Physgodfeydd Ewrop.
21. Rheoliad Dirprwyedig y Comisiwn (EU) Rhif 1046/2014 sy'n ategu Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop sy’n ymwneud â’r meini prawf ar gyfer cyfrifo'r costau ychwanegol a ysgwyddir gan weithredwyr wrth bysgota, ffermio, prosesu a marchnata cynhyrchion pysgodfeydd a dyframaeth penodol o'r ardaloedd pellaf.
22. Rheoliad Gweithredu gan y Comisiwn (EU) Rhif 1242/2014 sy'n pennu rheolau yn unol â Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop sy’n ymwneud â chyflwyno data cronnol perthnasol ar weithrediadau.
23. Rheoliad Gweithredu gan y Comisiwn (EU) Rhif 1243/2014 sy'n pennu rheolau yn unol â Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop sy’n ymwneud â’r wybodaeth sydd i'w hanfon gan Aelod-wladwriaethau, yn ogystal ag ar anghenion o ran data a synergedd rhwng ffynonellau data posibl.
24. Rheoliad Gweithredu gan y Comisiwn (EU) Rhif 1362/2014 sy'n pennu rheolau ar weithdrefn symlach ar gyfer cymeradwyo diwygiadau penodol i raglenni gweithredol sy'n cael eu hariannu o dan Gronfa'r Môr a Physgodfeydd Ewrop a rheolau sy'n ymwneud â fformat a sut i gyflwyno'r adroddiadau blynyddol ar weithredu'r rhaglenni hynny.
25. Rheoliad Dirprwyedig y Comisiwn (EU) 2015/852 sy'n ategu Rheoliad (EU) Rhif 508/2014 Senedd Ewrop a'r Cyngor sy'n ymwneud â’r achosion o beidio â chydymffurfio ac â'r achosion difrifol o beidio â chydymffurfio â rheolau'r Polisi Pysgodfeydd Cyffredin a all arwain at ymyrryd â therfyn amser ar gyfer talu neu at atal taliadau o dan Gronfa'r Môr a Physgodfeydd Ewrop.
26. Rheoliad Dirprwyedig y Comisiwn (EU) 2015/1930 sy'n ategu Rheoliad (EU) Rhif 508/2014 Senedd Ewrop a'r Cyngor ar Gronfa'r Môr a Physgodfeydd Ewrop o ran y meini prawf ar gyfer cadarnhau lefel y cywiriadau ariannol ac ar gyfer defnyddio cywiriadau ariannol cyfradd safonol.
27. Rheoliad Dirprwyedig y Comisiwn (EU) 2015/1930 sy'n diwygio Rheoliad Dirprwyedig (EU) Rhif 508/2014 mewn perthynas â'r cyfnod pan na fydd modd cyflwyno ceisiadau am gymorth o Gronfa'r Môr a Physgodfeydd Ewrop.
28. Rheoliad Gweithredu gan y Comisiwn 2016/1701 sy'n pennu rheolau ar y fformat ar gyfer cyflwyno cynlluniau gwaith ar gyfer casglu data yn y sectorau pysgodfeydd a dyframaeth.

**Unrhyw effaith y gall yr OS ei chael ar gymhwysedd deddfwriaethol y Cynulliad a/neu ar gymhwysedd gweithredol Gweinidogion Cymru**

Mae gan Gynulliad Cenedlaethol Cymru gymhwysedd deddfwriaethol ar gyfer rheoli pysgodfeydd mewn perthynas â Chymru (sy'n cynnwys y môr tiriogaethol allan mor bell allan â 12 milltir forol). Mae gan Weinidogion Cymru gymhwysedd gweithredol ar gyfer rheoli pysgodfeydd ar draws Cymru, Parth Cymru a chychod pysgota o Gymru y tu hwnt i'r Parth hwnnw.

Yn achos y rhan fwyaf o'r swyddogaethau o dan Reoliadau 2018, Gweinidogion Cymru fydd y ‘weinyddiaeth pysgodfeydd’ ar gyfer Cymru, Parth Cymru a chychod pysgota o Gymru y tu hwnt i'r Parth hwnnw.

Fodd bynnag, mae Rheoliadau 2018 yn trosglwyddo swyddogaethau cyfyngedig i'r Ysgrifennydd Gwladol yn unig, mewn meysydd lle'r ystyriwyd bod angen cadw system ar gyfer y DU gyfan, megis Cofrestr Fflyd Bysgota'r Deyrnas Unedig, y Gofrestr o Gychod Pysgota'r DU a Chofrestr y DU ar gyfer Pysgota Anghyfreithlon, Pysgota Heb Roi Gwybod amdano a Physgota Heb ei Reoleiddio.

Mae swyddogaethau a drosglwyddir i'r Ysgrifennydd Gwladol yn gyfystyr â swyddogaethau un o Weinidogion y Goron at ddibenion Atodlen 7B i Ddeddf Llywodraeth Cymru 2006. Pe bai'r Cynulliad yn cyflwyno Bil yn y dyfodol i geisio dileu neu addasu'r swyddogaethau hyn, gallai hynny olygu y bydd gofyn ymgynghori â Llywodraeth y DU.

**Diben y diwygiadau**

Mae'r OS hwn, sy'n dilyn y weithdrefn negyddol, yn mynd i'r afael â methiannau cyfraith yr UE sydd wedi'i dargadw i weithredu'n effeithiol a hefyd â diffygion eraill sy'n deillio o'r ffaith bod y DU yn ymadael â'r UE.

Mae Rheoliadau 2018 yn gwneud nifer o gywiriadau i gyfraith yr UE a ddargedwir. Mae angen gwneud y cywiriadau hynny er mwyn cadw'r ddeddfwriaeth sy'n sail i'r Polisi Pysgodfeydd Cyffredin. Bydd yn sicrhau y bydd rheolau sydd yn y gyfres o ddeddfwriaeth yr UE sy'n ymwneud â'r Polisi Pysgodfeydd Cyffredin yn gallu parhau i weithio ar draws y DU unwaith y bydd y DU yn ymadael â'r UE.

Mae Rheoliadau 2018 yn gwneud y nifer lleiaf o gywiriadau technegol sydd eu hangen er mwyn mynd i'r afael â diffygion yn y Polisi Pysgodfeydd Cyffredin, ac sydd eu hangen er mwyn sicrhau bod y rheolau sydd yn y Polisi hwnnw yn parhau i weithio'n effeithiol, fel y bo pysgota yn nyfroedd y DU yn parhau i gael ei reoleiddio mewn ffordd gynaliadwy. Mae'r rheoliadau hyn yn gosod rheolau’r Polisi Pysgodfeydd Cyffredin ar gychod y DU pa le bynnag y maent, yn amodol ar reolau gwahanol sy'n deillio o gytundebau rhyngwladol, ac ar bob cwch yn nyfroedd y DU.

Nid oes unrhyw newidiadau o sylwedd yn cael eu gwneud i effaith y Polisi Pysgodfeydd Cyffredin ac ni ddisgwylir unrhyw newid i'r ffordd y mae pysgodfeydd yn ymgymryd â'u gweithgareddau. Bydd y rhan fwyaf o'r swyddogaethau a gyflawnir gan gyrff yr UE ar hyn o bryd yn cael eu cyflawni gan y gweinyddiaethau pysgodfeydd, ac yn achos Cymru, Parth Cymru a chychod pysgota o Gymru y tu hwnt i'r Parth hwnnw, Gweinidogion Cymru fydd y weinyddiaeth honno.

Mae Rheoliadau 2018 a'r Memorandwm Esboniadol sy’n gysylltiedig ag ef, sy'n nodi effaith y diwygiadau, i’w gweld yma: <https://www.gov.uk/eu-withdrawal-act-2018-statutory-instruments/the-common-fisheries-policy-amendment-etc-eu-exit-regulations-2018>

**Pam y rhoddwyd cydsyniad**

Rhoddwyd cydsyniad i Lywodraeth y DU wneud y cywiriadau hyn o ran, ac ar ran, Cymru am resymau'n ymwneud ag effeithlonrwydd, hwylustod ac oherwydd natur dechnegol y diwygiadau. Mae’r diwygiadau wedi cael eu hystyried yn llawn; ac nid oes unrhyw wahaniaeth o ran polisi. Diben y diwygiadau hyn yw sicrhau bod y llyfr statud yn parhau i weithio ar ôl i’r DU ymadael â’r UE.